CELEX: E2011J0009
Language: fi
Date: 2012-07-16 00:00:00
Title: Tuomioistuimen tuomio, tehty 16 päivänä heinäkuuta 2012 , asiassa E-9/11 – EFTAn valvontaviranomainen vastaan Norjan kuningaskunta (ETA-valtion velvoitteiden laiminlyönti – sijoittautumisoikeus – pääomien vapaa liikkuvuus – omistusrajoitukset ja äänioikeuden rajoitukset rahoituspalvelujen infrastruktuurista vastaavissa instituutioissa – suhteellisuus – oikeusvarmuus)

29.11.2012   
            
            
               FI
            
            
               Euroopan unionin virallinen lehti
            
            
               C 369/13
            
         TUOMIOISTUIMEN TUOMIO,
   tehty 16 päivänä heinäkuuta 2012,
   asiassa E-9/11
   EFTAn valvontaviranomainen vastaan Norjan kuningaskunta
   (ETA-valtion velvoitteiden laiminlyönti – sijoittautumisoikeus – pääomien vapaa liikkuvuus – omistusrajoitukset ja äänioikeuden rajoitukset rahoituspalvelujen infrastruktuurista vastaavissa instituutioissa – suhteellisuus – oikeusvarmuus)
   2012/C 369/11
   Asiassa E-9/11, EFTAn valvontaviranomainen vastaan Norjan kuningaskunta, pyydetään tuomioistuinta toteamaan, että Norjan kuningaskunta on laiminlyönyt ETA-sopimuksen 31 ja 40 artiklasta johtuvat velvoitteensa pitämällä voimassa henkilöihin ja ETA:n jäsenvaltioihin sijoittautuneisiin yrityksiin kohdistuvia rajoituksia, jotka koskevat omistus- ja äänioikeutta rahoituspalvelujen infrastruktuurista vastaavissa instituutioissa Norjassa, säännellyistä markkinoista 29 päivänä kesäkuuta 2007 annetun lain nro 74 (pörssilaki) 35 §:n 1, 2 ja 3 momentissa ja 36 §:ssä ja rahoitusvälineiden rekisteröinnistä 5 päivänä heinäkuuta 2002 annetun lain (arvopaperikeskuslaki) 5-3 §:n 1, 2 ja 3 momentissa ja 5-4 §:ssä säädetyllä tavalla. Tuomioistuin, toimien kokoonpanossa Carl Baudenbacher, presidentti ja esittelijä, sekä tuomarit Per Christiansen ja Páll Hreinsson, on antanut 16 päivänä heinäkuuta 2012 tuomion, jonka tuomiolauselma on seuraava:
   EFTAn tuomioistuin
   
               1)
            
            
               julistaa, että Norjan kuningaskunta on laiminlyönyt ETA-sopimuksen 31 ja 40 artiklasta johtuvat velvoitteensa pitämällä voimassa henkilöihin ja ETA:n jäsenvaltioihin sijoittautuneisiin yrityksiin kohdistuvia rajoituksia, jotka koskevat omistus- ja äänioikeutta rahoituspalvelujen infrastruktuurista vastaavissa instituutioissa Norjassa, säännellyistä markkinoista 29 päivänä kesäkuuta 2007 annetun lain nro 74 (pörssilaki) 35 §:n 1, 2 ja 3 momentissa ja 36 §:ssä ja rahoitusvälineiden rekisteröinnistä 5 päivänä heinäkuuta 2002 annetun lain (arvopaperikeskuslaki) 5-3 §:n 1, 2 ja 3 momentissa ja 5-4 §:ssä säädetyllä tavalla.
            
         
               2)
            
            
               määrää Norjan kuningaskunnan maksamaan oikeudenkäyntikulut.